Šávoľ

Šávoľ je obec na Slovensku v okrese Lučenec.

Polohopis 
Obec leží na rozhraní Lučenskej kotliny a Cerovej vrchoviny.

Dejiny 
V chotári obce bolo odkryté sídlisko bukovohorskej kultúry a veľkomoravské sídlisko. Prvá písomná zmienka o obci je z roku 1384, nepriamo je doložená farnosťou z roku 1332 a kostolom z roku 1397. Patrila Fiľakovskému hradnému panstvu. Jej historické názvy boli Saal (1384), Sawol (1435), Šávoľ (1920), maďarsky Füleksávoly. Obyvateľstvo sa zaoberalo poľnohospodárstvom. V roku 1593 tu cisársky generál Krištof Tieffenbach porazil Turkov.

Kultúra a zaujímavosti

Pamiatky 
 Rímskokatolícky kostol Ducha Svätého, jednoloďová baroková stavba s pravouhlo ukončeným presbytériom a vežou tvoriacou súčasť hmoty kostola zo začiatku 18. storočia. Kostol bol rozšírený v roku 1805, kedy získal súčasnú klasicistickú podobu. Fasády stavby sú členené lizénovými rámami, veža pilastrami, ukončená je zvonovitou helmicou s laternou.
 Prícestná baroková kaplnka z roku 1780.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec